Z A P I S N I K
5. sjednice Vijeća Mjesnog odbora Šestine (u daljnjem tekstu: Vijeće),
održane u srijedu, 27. listopada 2021. 
u prostorijama Mjesne samouprave Šestine, Šestinski trg 10,
s početkom u 19:30 sati


NAZOČNI ČLANOVI VIJEĆA:
Jure Tomičić, Kruno Vuk, Lorena Malec Mlinarić, Jadranka Apostolovski, Danijel Jagušt, Maja Pleić

ODSUTNI ČLANOVI VIJEĆA:
Mladen Kljaić (opravdan bolesti)

Predsjedava: Jure Tomičić, predsjednik Vijeća. 
Zapisnik vodi: Jure Tomičić.

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 5. sjednicu Vijeća Mjesnog odbora Šestine.
Vijeće prihvaća zapisnik 4. sjednice Vijeća, održane 29. rujna 2021. godine.
Na prijedlog predsjednika Vijeće jednoglasno utvrđuje sljedeći dnevni red:


DNEVNI RED:

1. Zaključak o izmjeni financijskog plana MO Šestine
1. Prioriteti za Plan komunalnih aktivnosti GČ Podsljeme za 2022.
1. Uređenje pješačkog puta u ulici Šestinski kraljevec – donošenje zaključka
1. Tekuća problematika 
1. Pitanja, prijedlozi i obavijesti

Ad.1. Zaključak o izmjeni financijskog plana MO Šestine

Predsjednik Vijeća članovima Vijeća iznosi Zaključak o izmjeni financijskog plana MO Šestine te ukratko obrazlaže razlog tome, a svakako jedan od razloga je smanjenje naknade članovima Vijeća. Vijeće jednoglasno podržava novi zaključak financijskog plana.

[bookmark: _Hlk88817713]Ad.2.	Prioriteti za Plan komunalnih aktivnosti GČ Podsljeme za 2022.

Predsjednik upoznaje Vijeće sa akcijama koje smo pisali ranije te nisu odrađene te predlaže da njih uvrstimo kao prve u tablicu prioriteta MKA MO Šestine za 2022. godinu te da Vijećnici dadu svoje prijedloge prioriteta koje ćemo dopisati. Vijeće se jednoglasno slaže sa predsjednikom te će mu još dojaviti svoje prijedloge koji će se poslati u tablici GČ Podsljeme.

Ad.3.	Uređenje pješačkog puta u ulici Šestinski kraljevec – donošenje zaključka

Predsjednik upoznaje Vijeće kako su radovi na uređenju pješačkog puta u ulici Šestinski kraljevec pred samim krajem te kako je zaprimljen dopis od gđe. Branke Vlahović koja u svome zahtjevu traži da širina pješačkog puta ne bude za automobile i motorna vozila te da se postave ukoliko to bude slučaj stupići ili barijere koje će ograničiti prolazak vozila. Sam dopis došao je prije održavanja sjednice i u toku početka radova te je pješački put i napravljen samo za prolaz pješaka uzevši u obzir i dopis sumještanke. Vijeće donosi zaključak kako je jednoglasno suglasno izvedenim radovima pješačkog puta u ulici Šestinski kraljevec.

Ad.4. Tekuća problematika  

Predsjednik Vijeća iznosi tekuću problematiku članovima Vijeća. 
· Radovi na rotoru napreduju svojim tokom te je na snazi nova regulacija prometa te prilaže članovima novo odobrenje za regulacijom prometa do 1.11.2021.
· Radovi uređenja pješačkog puta u ulici Šestinski kraljevac su generalno gotovi te je preostalo samo hortikulturno uređenje oko staze
· Očitovanje u kojoj je fazi odvodnja u ulici Šušnjevec još se čeka
· Saniran je vodovodni šaht iz kojeg je curila voda u ulici Podrebernica te se još čeka prometna studija vezana za postavljanje uspornika duž ulice
· Odobrene su mikrolokacije za sadnju trešanja od gradskog ureda


Ad.5. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave. 
· Vijeće je naručilo Vijenac i svijeću za obilježavanje dana Svih svetih pa će se shodno dogovoru i odati počast za sve preminule
· Akcija sadnje trešanja trebala bi se održati 17.11.2021. godine sa početkom u 10.00h u dvorištu OŠ Šestine
· Čeka se očitovanje o produžetku sigurne zone 30 duž ulice Podrebernica
· Šahtovi u ulici Benkov put za koje je poslano više dopisa još uvijek nisu sanirani te se čeka na njihovu sanaciju
· U ulici Mlinovi izmješteni su stupići zbog potrebe radova u ulici Šafranišće te je poslan dopis da se isti vrate te se čeka realizacija


Sjednica je završila u 20:30 sati. 

KLASA: 026-02/21-002/1928
URBROJ: 251-06-11-204-21-2
[bookmark: _GoBack]Zagreb, 27. listopada 2021.

Zapisnik vodio:
              Jure Tomičić		
					 Predsjednik Vijeća

